ERŐS VÁR A MI ISTENÜNK!

Reformációs Istentisztelet 2020. november 2.

**„Amikor meglátta a sokaságot, felment a hegyre, és miután leült, odamentek hozzá tanítványai. Ő pedig megszólalt, és így tanította őket: *Kik a boldogok?”*Mt 5,3-10**



„Kinek szívében Krisztus keresztje,

Annak tövisek közt is rózsás lesz élete,

Reá kéklőn mosolyog az ég,

És Krisztus szeretete aranyozza be életét.”

|  |
| --- |
| ***A jelkép szimbolikájáról így írt  Luther 1530. július 8-án*** |
| „Fekete kereszt a szívben, amelynek természetes színűnek (piros szív) kellene lennie, hogy állandóan emlékeztessen a Megfeszítettbe vetett hit boldogító hatalmára, mert akkor leszünk igaz emberek, ha szívből hiszünk. Ez a kereszt fekete ugyan, megöl és fájdalmat okoz, de meghagyja a szívet eredeti színében, nem semmisíti meg a természetet, hanem életben tartja…”  *Akkor leszünk igazán boldogok, ha szívünkbe fo­gadjuk a keresztet.* |
| „Az ilyen szív fehér rózsán pihen. Azt jelenti ez, hogy a hit örömöt, vigasztalást és békességet terem, tehát viruló fehér rózsákon vezérel bennünket. Nem úgy adja a békét és örömöt, mint a világ! Ezért kell fehérnek és nem pirosnak lennie a rózsának. Mert a fehér a lelkek és az angyalok színe.”  *Földi életünk is a rózsa szépségéhez hasonlóan mulandó.* |
| „Ez a rózsa égszínkék mezőben virul, mert az ilyen lelki és hitbéli öröm az eljövendő öröm előhírnöke már most a hitben élve és reménységben hordozva. De még nem az igazi öröm.” |
| „Ezt a mezőt aranygyűrű veszi körül. Az ilyen boldogság ugyanis örökké tart a mennyben, nincs vége, drágább minden örömnél és vagyonnál, ahogyan az arany a legnemesebb és legdrágább ásvány.”  *De vár reánk a mennyei boldogság, amely végtelen, amint a Luther-rózsát körülfogó gyűrű is a végtelenséget jelképezi.* |